พอดีว่าเดือนที่เเล้วหนูกินยาคุมหมดไป1แผง เเล้วพอมาเดือนนี้ หนูกินได้4เม็ด เเล้วก็ทำยาคุมหาย หนูก็เลยจะเริ่มกินเเผงใหม่เเต่หนูต้องรอประจำเดือนมาก่อน เเล้วช่วงที่หนูรอประจำเดือนถ้าหนูกินยาสตรีมันจะช่วยอะไรไหมคะ
สวัสดีค่ะ หากทานยาคุมกำเนิดไปแล้ว 1 แผง และเมื่อเริ่มทานยาคุมแผงใหม่ได้ 4 เม็ด แล้วทำยาคุมหาย จริงๆ แล้ว ก็สามารถซื้อยาคุมกำเนิดแผงใหม่มาทานต่อได้เลยค่ะ ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง ไม่จำเป็นที่จะต้องรอให้มีประจำเดือนมาอีก เพราะอาจยังไม่มา จนกว่าจะผ่านไป 4-6 สัปดาห์ก็ได้ และการทานยาสตรีก็อาจไม่ได้ช่วยให้ประจำเดือนมาได้ หรือหากมีเลือดออกหลังจากทานยาสตรีไป ก็จะถือเป็นเลือดที่เป็นผลจากยาสตรี ไม่ใช่ประจำเดือนจริงๆ ค่ะดังนั้น หากยังไม่ได้เริ่มทานยาคุมแผงใหม่ แต่ตั้งแต่ทำยาคุมกำเนิดหายไป ยังไม่ได้มีเพศสัมพันธ์ ก็สามารถที่จะซื้อยาคุมแผงใหม่มาทานได้เลยค่ะ โดยให้เริ่มทานตั้งแต่เม็ดแรก และในช่วง 7 วัน ที่เริ่มทานยาแผงใหม่ ก็ควรงดการมีเพศสัมพันธ์ไปก่อน เพื่อให้ยาคุมได้เริ่มออกฤทธิ์ก่อนค่ะ